open-index/open-wikipedia-markdown huggingface dataset:
וילארד (להקה)

שמאל|ממוזער|עטיפת האלבום "Steel Mill"
**וִילארְד** (באנגלית: **Willard**) הייתה להקת גראנג' אשר הוקמה ב-1989, והייתה ידועה בסצנת הגראנג' בשנות השמונים והתשעים.
הלהקה הייתה שונאת-פרסום שניגנה מוזיקה שמזכירה את טאד ומלווינס והתפרקה לאחר אלבום אחד. החברים היו ג'וני קלינט הסולן, אוטיס פ. אוטיס, מארק ספיידרס, דארן פיטרס וסטיב וויד (שתופף גם בלהקת טאד).

## אלבומים
* 1992: *Steel Mill*

## קישורים חיצוניים

קטגוריה:להקות גראנג'
קטגוריה:להקות רוק אמריקאיות
קטגוריה:להקות שהוקמו בשנת 1989
סילברצ'ייר

**סילברצ'ייר** (באנגלית: **Silverchair**) הייתה להקת רוק אלטרנטיבי אוסטרלית.

## היסטוריה
ב-1992, החלו הסולן דניאל ג'ונס והמתופף בן גיליס לנגן ביחד כשלמדו בבית ספר יסודי. כאשר הם החלו ללמוד בתיכון הצטרף אליהם חברם לכיתה כריס ג'ואנו כבסיסט. השלושה הקימו להקה בשם "Innocent Criminals". פריצת הדרך של הלהקה התרחשה ב-1994, כאשר הם זכו בתחרות ארצית אשר נקראה "Pick Me". הפרס היה הקלטת סינגל וקליפ. ללהקה ניתנה את האפשרות לשנות את שמה, וחברי הלהקה בחרו לקרוא לה "סילבצ'ייר". השם נבחר בעקבות איות שגוי של צמד המילים "סילבר צ'ייר". הצלחת הלהקה הובילה אותה לחתימת חוזה עם חברת ההקלטות "סוני". אלבום הבכורה של הלהקה, "Frogstomp", יצא ב-1995. באותה תקופה הלהקה הייתה מזוהה עם סצנת הגראנג' של סיאטל, הן בגלל הסאונד הכללי והן בגלל הקול של הסולן דניאל ג'ונס, שהזכיר את הסולנים של הלהקות פרל ג'אם וסטון טמפל פיילוטס. חברי הלהקה היו בני 15 בלבד כשהאלבום יצא, והוא הפך לאלבום המצליח ביותר שלהם עד כה (2005). סילברצ'ייר הייתה להקת הרוק אוסטרלית המצליחה ביותר בשנות התשעים.

אלבומה השני של הלהקה, Freak Show, יצא ב-1997. אמנם הוא קיבל ביקורות טובות יותר, אבל הצליח באופן מסחרי מעט פחות מקודמו.
לאחר שסיימו את לימודיהם בתיכון, לחברי הלהקה היה זמן רב כדי ליצור את אלבומם השלישי, "Neon Ballroom". באלבום זה, החלה הלהקה לשלב אלמנטים של מוזיקה קלאסית עם מוזיקת רוק.
ביוני 2001, החלה הלהקה להקליט את אלבומה הרביעי "Diorama" אשר יצא במרץ 2002. באלבום זה השילוב מודגש הרבה יותר, עם תזמורת שלמה שמלווה את הלהקה. מבקרי מוזיקה רבים רואים את Diorama כאלבום פורץ-דרך בתחומו.
ב-2002, הודיעה הלהקה על הפסקת פעילותה.
בינואר 2005, הופיעה הלהקה באופן חד פעמי במופע התרמה למען נפגעי רעידת האדמה והצונאמי באוקיינוס ההודי (2004) אשר נקרא "Wave Aid".
לאחר מכן התאחדה הלהקה והחלה לעבוד על האלבום הבא. ב-30 במרץ 2007, יצא האלבום "Young Moden". בשנת-2011 הלהקה הודיעה על התפרקותה.

## דיסקוגרפיה
### אלבומי אולפן
* *[[Frogstomp]]*  (1995)
* *[[Freak Show]]*  (1997)
* *[[Neon Ballroom]]*  (1999)
* *[[Diorama (אלבום)|Diorama]]*  (2002)
* *[[Young Modern]]*  (2007)

### אלבומי הופעה חיה ואוספים
* *[[The Freak Box]]*  (1997)
* *[[The Best of Volume 1 (סילברצ'ייר)|The Best of Volume 1]]*  (2000)
* *[[Rarities 1994–1999]]*  (2002)
* *[[The Diorama Box]]*  (2002)
* *[[Live from Faraway Stables]]*  (2003)
* *[[Across the Great Divide Tour]]*  (2007)

## קישורים חיצוניים

* 

קטגוריה:להקות רוק אוסטרליות
קטגוריה:להקות פוסט-גראנג'
קטגוריה:זוכי פרס המוזיקה העולמי: אוסטרלים
קטגוריה:להקות אוסטרליות
קטגוריה:להקות שהוקמו בשנת 1992
קטגוריה:להקות שהתפרקו בשנת 2011
בוש (להקה)

**בוש (Bush)** היא להקת פוסט-גראנג' בריטית שאלבומה הראשון (Sixteen Stone) היה מזוהה בעיני רבים עם סצנת הגראנג', גם בגלל הקול והמראה החיצוני של הסולן גווין רוזדייל שהזכירו לרבים את אלו של סולנה של להקת נירוונה, קורט קוביין. ללהקה בסיס מעריצים גדול בארצות הברית.

האלבום השני כלל את השיר Swallowed שהפך ללהיט MTV. באלבום הבא שבו הלהקה חזרה לרוק-הגיטרות הבסיסי שלה לאחר מעט נגיעות אלקטרוניות באלבומה הקודם The Science Of Things, הצליח פחות מהאלבומים שקדמו לו, וכך גם Golden State, אלבומם הבא. בשנת 2002 התפרקה הלהקה כתוצאה מירידה במכירת אלבומיה, ומחוסר תמיכת חברת התקליטים.

רוזדייל הקים להקה חדשה בשם Institute ב-2005, עם צליל דומה לזה של בוש.

בשנת 2010 התאחדה הלהקה, ובמקומם של נייג'ל פולספורד ודייב פרסונס, שעזבו את הלהקה, צורפו כריס טריינור וקורי בריץ. בשנת 2011 הוציאה את האלבום The Sea of Memories.

## חברי ההרכב
### חברי ההרכב הנוכחי
* גווין רוזדייל – שירה, גיטרה (1992–2002; 2010–היום)
* רובין גודרידג' – תופים (1992–2002; 2010–היום)
* כריס טריינור – גיטרה (2002; 2010–היום)
* קורי בריץ – גיטרת בס (2010–היום)

### חברים לשעבר
* נייג'ל פולספורד – גיטרה (1992–2002)
* דייב פרסונס – גיטרת בס (1992–2002)
* סשה פטן - קלידים (1999–2002) (לא חבר להקה רשמי. נגן אורח בסיבוב ההופעות)

## דיסקוגרפיה
### אלבומי אולפן
**[[Sixteen Stone]]*  (1994)
**[[Razorblade Suitcase]]*  (1996)
**[[The Science of Things]]*  (1999)
**[[Golden State (אלבום)|Golden State]]*  (2001)
**[[The Sea of Memories]]*  (2011)
*Man on the Run  (2014)
*(2017)  Black and White Rainbows
*(2020)  The Kingdom
*(2022)  The Art of Survival
*(2025)  I Beat Loneliness

### אלבומי הופעה
**[[Zen X Four]]*  (2005)
*(2020) Live in Tampa

### אלבומי אוסף
**[[Deconstructed (אלבום, 1997)|Deconstructed]]*  (1997)
**[[The Best of: 1994-1999]]*  (2005)

## קישורים חיצוניים

* 

קטגוריה:להקות פוסט-גראנג'
קטגוריה:להקות רוק בריטיות
קטגוריה:רביעיות מוזיקליות
קטגוריה:זוכי פרס הווידאו קליפים של MTV: אישים
קטגוריה:להקות שהוקמו בשנת 1992
מיי סיסטר'ס מאשין

**מיי סיסטר'ס מאשין** (במקור: **My Sister's Machine**) הייתה להקת גראנג' מסיאטל שבוושינגטון, שפעלה בתחילת שנות ה-90 של המאה ה-20. הלהקה הוחתמה על ידי קולומביה רקורדס עוד בטרם הוציאה אלבום. מכירות אלבומה הראשון, "Diva", שיצא בשנת 1992, היו נמוכות מהצפוי והלהקה עברה ללייבל אחר. תחת הלייבל החדש הוציאה בשנת 1993 את האלבום "Wallflower", שכשל אף יותר מקודמו. הלהקה, שלא התאוששה מכישלונה, התפרקה בשנת 1994.

ב-2010 התאחדה הלהקה לכבוד ערב הופעה לזכרו של ליין סטאלי שהיה חברו ללהקה של פולוק בהרכב המוקדם של אליס אין צ'יינס. לאחר מכן המשיכה הלהקה לנגן במספר הופעות במשך שנה נוספת.

## חברי הלהקה
* ניק פולוק - סולן
* אוואן רייט - גיטריסט
* כריס איבנוביץ' - באסיסט
* כריס גהד - תופים

## דיסקוגרפיה
### אלבומי אולפן
* 1992 - Diva
* 1993 - Wallflower

### סינגלים
*"I'm Sorry"
*"I Hate You"
*"Enemy"

## קישורים חיצוניים

קטגוריה:להקות גראנג'
קטגוריה:אמני קולומביה רקורדס
קטגוריה:להקות שהוקמו בשנת 1989
קטגוריה:להקות שהתפרקו בשנת 2011
פרדי אדו

**פרדואה קוראנטנג "פרדי" אדו** (אנגלית: **Fredua Koranteng "Freddy" Adu**; נולד ב-2 ביוני 1989 בגאנה) הוא כדורגלן עבר אמריקאי יליד גאנה. 

אדו הוא שחקן כדורגל מפורסם בשל העובדה, שהוא הכדורגלן הצעיר ביותר בהיסטוריה שהחל לשחק בכדורגל מקצועני.

## קריירה
אדו נולד בגאנה שבאפריקה וב-1997 עזב עם משפחתו לארצות הברית. בארצות הברית החל אדו לשחק כדורגל ולמד את עקרונות המשחק.

בגיל 13 הצטרף אדו לאקדמיית ברדנטון לכדורגל. קבוצות אירופאיות רבות ובהן מנצ'סטר יונייטד התעניינו באדו אבל הוא טען שהוא לא רוצה לשחק בפרמייר ליג עד גיל 17.

אדו שיחק במדי נבחרת ארצות הברית בשני טורנירים שונים בשנת 2003: אליפות העולם בכדורגל עד גיל 17 שנערכה בפינלנד ובאליפות העולם לנוער שנערכה באיחוד האמירויות הערביות.

ב-18 בנובמבר 2003 סיכם עם קבוצת די.סי. יונייטד וב-16 בינואר 2004, נבחר במקום הראשון בסופר-דראפט על ידה. בכך הפך אדו לכדורגלן המקצועני הכי צעיר בהיסטוריה.

ב-3 באפריל 2004 שיחק את משחקו המקצועני הראשון ביונייטד נגד קבוצת סן חוזה ארת'קווייקס כאשר נכנס במחצית השנייה. ב-17 באפריל הוא כבש את שערו המקצועני הראשון בדקה ה-75 נגד קבוצת מטרוסטארס.

את עונתו הראשונה בכדורגל המקצועני סיים אדו עם חמישה שערים ושלושה בישולים מתוך שלושים משחקים בהם שיחק. באותה עונה זכה עם היונייטד בגביע ה-MLS.

ב-22 בינואר 2006, כשאדו היה בן 16 ו-234 ימים, הוא נכנס כמחליף בדקה ה-81 במשחק התיקו 0:0 מול נבחרת קנדה והפך לשחקן הצעיר ביותר אי פעם שמשחק בנבחרת ארצות הברית.

ב-31 ביולי 2007, חתם אדו עבור המועדון הפורטוגזי בנפיקה ליסבון. לאחר עונה אחת בקבוצה, הוא הושאל לקבוצת מונקו. לאחר עונת ההשאלה למונקו, הושאל אדו לקבוצת בלננשש. ב-5 באפריל 2013 חתם בקבוצה הברזילאית באהיה.

במרץ 2015 חתם אדו בקופס הפינית.

ביולי 2015 חתם אדו בטמפה ביי ראודיס מהליגה השנייה בארצות הברית.

## השגים
* גביע ה-MLS עם די.סי. יונייטד (2004)
* קבוצת הכוכבים של הליגה (2004, 2006)

## קישורים חיצוניים

קטגוריה:כדורגלנים אמריקאים
קטגוריה:קשרי כדורגל אמריקאים
קטגוריה:כדורגלני די.סי. יונייטד
קטגוריה:כדורגלני ריאל סולט לייק
קטגוריה:כדורגלני בנפיקה ליסבון
קטגוריה:כדורגלני מונקו
קטגוריה:כדורגלני בלננסש
קטגוריה:כדורגלני אריס סלוניקי
קטגוריה:כדורגלני ריזספור
קטגוריה:כדורגלני פילדלפיה יוניון
קטגוריה:כדורגלני באהיה
קטגוריה:כדורגלני יגודינה
קטגוריה:כדורגלני קופס
קטגוריה:כדורגלני נבחרת ארצות הברית
קטגוריה:כדורגלנים אולימפיים אמריקאים
קטגוריה:כדורגלנים באולימפיאדת בייג'ינג (2008)
קטגוריה:כדורגלני גביע הקונפדרציות 2009
קטגוריה:מהגרים מגאנה לארצות הברית
קטגוריה:אמריקאים שנולדו ב-1989
רוד חוליט

[ממוזער|חוליט כשחקן [1988]]
**רוּד חוּלִיט** (; בהולנדית: **Ruud Gullit**; נולד בשם **רוד דיל** (Dil) ב-1 בספטמבר 1962 באמסטרדם, הולנד) הוא כדורגלן עבר הולנדי ממוצא סורינאמי ששיחק כקשר, קשר התקפי וחלוץ.

במרץ 2004 נבחר חוליט על ידי פלה לאחד מ-125 שחקני הכדורגל החיים הטובים בעולם.

## קריירת משחק
חוליט החל את הקריירה שלו בקבוצת הארלם ומשם עבר לפיינורד ואז לפ.ס.וו. איינדהובן, ממנה עבר תמורת שישה מיליון פאונד למילאן האיטלקית.

במילאן, חוליט שיחק עם שני חבריו לנבחרת הולנד: מרקו ואן באסטן ופרנק רייקארד ועם שני האיטלקים: פאולו מלדיני ופרנקו ברסי. עם מילאן זכה חוליט בשלוש אליפויות איטליה ובשני גביעי ליגת האלופות (1989, 1990). הוא זכה בכדור הזהב 1987.

עם נבחרת הולנד זכה חוליט ביורו 1988.

## קריירת אימון
לאחר שפרש מכדורגל, אימן חוליט את צ'לסי האנגלית והוביל אותה לזכייה ב-גביע ה-FA, התואר המשמעותי הראשון של הקבוצה אחרי 26 שנה, ובתור המאמן הזר הראשון הזוכה בו. למרות זאת, חוליט פוטר בעונה שלאחר מכן.

לאחר שפוטר עבר חוליט לאימון ניוקאסל יונייטד ובעונה הראשונה הוביל אותה לזכייה בגביע ה-FA. בעונה השנייה בקבוצה חוליט אימן רק בחמישה משחקים לפני שפוטר.

בעונת  החל לאמן את פיינורד, אבל התפטר לקראת סוף העונה.

בעונת  אימן את לוס אנג'לס גלאקסי מליגת הMLS.

בינואר 2011 מונה למאמן טרק גרוזני הרוסית, וביוני 2011 פוטר מתפקידו.

## תארים
### תארים כשחקן
;פיינורד
* אליפות הולנד: 
* הגביע ההולנדי: 

;פ.ס.וו. איינדהובן
* אליפות הולנד (2): , 

;מילאן
* גביע אירופה לאלופות: 1988/1989, 1989/1990
* אליפות איטליה (3): 1987/1988, 1991/1992, 1992/1993
* הסופר קאפ האירופי: 
* הגביע הביניבשתי: 
* הסופר קאפ האיטלקי (2): , 

;סמפדוריה
* קופה איטליה: 

;נבחרת הולנד
אליפות אירופה: 1988

;תארים אישיים
* כדור הזהב: 
* כדורגלן השנה בהולנד (2): , 
* נעל הזהב ההולנדית: 
* נבחרת הטורניר באליפות אירופה (2): 1988, 1992
* נכלל בפיפ"א 100
* מקום 13 ברשימת כדורגלן היובל של אופ"א
* חבר בהיכל התהילה של הכדורגל האיטלקי

### תארים כמאמן
;צ'לסי
* גביע ה-FA: 

## קישורים חיצוניים

קטגוריה:כדורגלנים הולנדים
קטגוריה:קשרי כדורגל הולנדים
קטגוריה:כדורגלני הארלם
קטגוריה:כדורגלני פיינורד
קטגוריה:כדורגלני פ.ס.וו. איינדהובן
קטגוריה:כדורגלני מילאן
קטגוריה:כדורגלני סמפדוריה
קטגוריה:כדורגלני צ'לסי
קטגוריה:כדורגלני נבחרת הולנד
קטגוריה:מאמני כדורגל הולנדים
קטגוריה:מאמני צ'לסי
קטגוריה:מאמני ניוקאסל יונייטד
קטגוריה:מאמני פיינורד
קטגוריה:מאמני אחמט גרוזני
קטגוריה:אמסטרדם: כדורגלנים
קטגוריה:זוכי פרס כדורגלן השנה באירופה
קטגוריה:חברי היכל התהילה של הכדורגל האיטלקי
קטגוריה:כדורגלני יורו 1988
קטגוריה:כדורגלני מונדיאל 1990
קטגוריה:כדורגלני יורו 1992
קטגוריה:הולנדים ממוצא סורינאמי
קטגוריה:הולנדים שנולדו ב-1962
דטרויט ליונס

**דטרויט ליונס** (באנגלית: **Detroit Lions** - אריות דטרויט) היא קבוצת NFL שמושבה בדטרויט, מישיגן.

## היסטוריה
הקבוצה נוסדה בשנת 1930 בשם **פורטסמות' ספרטנס**, בעיירה הקטנה פורטסמות' שבאוהיו.
בעקבות השפל הכלכלי הגדול שפקד את ארצות הברית בשנות השלושים, נאלצה הקבוצה לעבור לדטרויט בשנת 1934.

הקבוצה אמנם בילתה רק שלוש עונות בפורטסמות', אך במהלכן הייתה שותפה לאחד האירועים החריגים בתולדות הפוטבול האמריקאי: בשנת 1932 נאלצה הקבוצה לשחק משחק מכריע על האליפות מול השיקגו ברס, מאחר ששתי הקבוצות סיימו את העונה הסדירה עם מאזן זהה של ניצחונות והפסדים. בשל תנאי מגרש קשים המשחק נאלץ לנדוד מריגלי פילד בשיקגו למגרש אחר בעיר, אצטדיון שיקגו, שאורכו היה 80 יארד בלבד ואילץ את הקבוצות לשחק במגרש קטן מהרגיל. במשחק עצמו ניצחו הברס 0-9. החל מהעונה שלאחר מכן חולקה הליגה לשתי חטיבות ובסיומה התקיים משחק בין האלופות של אלו.

בשנת 1935 זכתה הקבוצה לראשונה באליפות ה־NFL.

בשנת 1943 הקבוצה סיימה בתיקו מאופס את משחקה מול הניו יורק ג'איינטס, זו הייתה הפעם האחרונה שבה משחק ב־NFL הסתיים בתוצאה זו.

שנות החמישים היוו את תור הזהב של הליונס, כאשר הקוורטרבק בובי ליין הוליך את הקבוצה לשלוש זכיות בשנים 1952, 1953 ו-1957.

באמצע שנות השישים היוו הליונס את ההשראה לכתיבתו של ג'ורג' פלימפטון כאשר האחרון נכח במחנה האימונים של הקבוצה.

בשנת 1970 ניסה זמר הנשמה מרווין גיי להצטרף לדטרויט ליונס. הוא העלה במשקל והחל להתאמן כדי להיות בכושר הרצוי. הוא נחתך עוד לפני פתיחת העונה אך נשאר בקשרי חברות עם מספר שחקנים דוגמת מל פאר ולם בארני אשר כיכבו בלהיט "What's Going On" שיצא לאור בשנת 1971.

בשנת 1991 ניצחו הליונס משחק פלייאוף לראשונה מאז 1957, בתוצאה 6-38 על הדאלאס קאובויס. במשחק הגמר של הNFC באותה השנה, הובסו הליונס על ידי הוושינגטון רדסקינס בתוצאה 10-41.

במהלך השנים 2001, 2002 ו-2003 לא ניצחה הקבוצה ולו משחק חוץ אחד, רצף המהווה שיא ב־NFL. בשנת 2004 נשבר הרצף לאחר ניצחון 16-20 בשיקגו.

עונת 2008 הייתה הגרועה בתולדות המועדון, הליונס סיימו עם מאזן נטול ניצחונות של 16-0, הקבוצה הראשונה אי פעם שלא הצליחה להשיג ניצחון בעונה של 16 משחקים.

בשנים 2011, 2014 ו-2016 הופיעו הליונס בפלייאוף והפסידו בכל פעם בסיבוב הראשון.

## קישורים חיצוניים

* 
* 

קטגוריה:דטרויט ליונס
קטגוריה:דטרויט: מועדוני ספורט
עין אל-אסד

**עין אל-אסד** (בערבית: **عين الأسد**) הוא כפר דרוזי בגליל העליון, ממזרח לבקעת בית הכרם, בתחום המועצה האזורית מרום הגליל. גובהו בין 550 ל-600 מטרים מעל פני הים.

הכפר הוקם בשנת 1899, על ידי דרוזים בני היישוב בית ג'ן. ב-1949 התיישבו בו כמה משפחות של ערבים מוסלמים שגורשו מהכפר הסמוך אל-פראדיה, אולם בשל סכסוכים שנתגלעו בינם לבין תושבי המקום עזבו מרביתם זמן קצר לאחר מכן, וכיום נותרה רק משפחה אחת מאל-פארדיה בעין אל-אסד.

הכפר שוכן למרגלות הר כפיר, בחלקו הדרומי של גוש הרי מירון. שמו נקרא על שם מעיין הנובע בתחומו, "עין אל-אסד" (בעברית "עין האריה"). בערוצים הסמוכים לכפר נובעים מעיינות נוספים, בהם עין לביאה ועין הארי. סביב הכפר כרמי זיתים ובוסתנים רבים, ובמדרון מעליו חורש ים תיכוני המהווה חלק משמורת הר מירון. בכפר עצמו כמה נקודות תצפית המשקיפות אל רחבי הגליל התחתון, הר תבור, חיפה, הים התיכון, רמת הגולן, הרי הגלעד והכנרת.

במאה ה-21 התפתח בעין אל-אסד ענף תיירות הפנים. פועלים בו כמה בתי אירוח ומסעדות בסגנון דרוזי מסורתי.

## קישורים חיצוניים

## הערות שוליים

קטגוריה:יישובים שהוקמו ב-1899
קטגוריה:יישובים דרוזיים בישראל
קטגוריה:הגליל העליון: יישובים
1492: מעבר לאופק

**1492: מעבר לאופק** (באנגלית: **1492 Conquest of Paradise**) הוא סרט דרמה/הרפתקאות משנת 1992 שבוים על ידי רידלי סקוט ונכתב על ידי רוסלין בוש.

הסרט היה כישלון כלכלי בארצות הברית אבל הצליח ברוב ארצות אירופה. הבמאי רידלי סקוט האשים מאוחר יותר את הכישלון של הסרט בכך שהאמריקאים לא מבינים מבטאים אירופיים: "הם לא שומעים כלום אלא אם כן זה מטקסס או אמריקה, נכון?"  והוסיף: "זה אחד הסרטים האהובים עליי. מה שמעניין, שהם לא ידעו איך להוציא אותו באמריקה. אבל באירופה, הוא גרף 57 מיליון דולר."
מוזיקת הרקע שחיבר המלחין ואנגליס הפכה לאלבום מוזיקת עולם מצליח.

העלילה מספרת על כריסטופר קולומבוס שמגלה את העולם החדש (אמריקה), ובוחנת את ההשפעה של המפגש על המקומיים.

## צוות השחקנים
*ז'ראר דפארדיה (בתפקיד כריסטופר קולומבוס)
*סיגורני ויבר (בתפקיד המלכה איזבלה)
*ארמנד אסנטה
*פרננדו ריי
*פרנק לנגלה
*צ'קי קריו
*סטיבן וודינגטון – ברתולומאו קולומבוס
## ראו גם
* Conquest of Paradise - שיר הנושא של הסרט

## קישורים חיצוניים

קטגוריה:סרטי 1992
קטגוריה:סרטי דרמה אמריקאיים
קטגוריה:סרטי דרמה בריטיים
קטגוריה:סרטים אמריקאיים המבוססים על סיפור אמיתי
קטגוריה:סרטים בריטיים המבוססים על סיפור אמיתי
קטגוריה:סרטים ספרדיים המבוססים על סיפור אמיתי
קטגוריה:סרטים צרפתיים המבוססים על סיפור אמיתי
קטגוריה:סרטי הרפתקאות
קטגוריה:סרטי דרמה ספרדיים
קטגוריה:סרטי דרמה צרפתיים
קטגוריה:סרטים ביוגרפיים
קטגוריה:פסקולי סרטים
פטריוטים (המהפכה האמריקנית)

[200px|ממוזער|קבוצת פטריוטים במהלך [מלחמת העצמאות של ארצות הברית|מלחמת העצמאות האמריקאית, מתוארת בפורטרט משנת 1875 מאת ארצ'יבלד וילארד]]
ה**פטריוטים** (שהיו ידועים גם כ**וויגים** וכ**מורדים**) היו מתיישבים בריטים בצפון אמריקה אשר מרדו במלוכה הבריטית במהלך המהפכה האמריקאית, ושבסופו של דבר ייסדו את אותן מושבות עצמאיות שעתידות היו להתאחד לארצות הברית. הפטריוטים הושפעו מכתביו של ג'ון לוק ומהנאורות האמריקאית שפרחה במושבות באותה עת.

קבוצת הפטריוטים כללה קשת רחבה של דעות, החל מפדרליסטים שמרנים כגון אלכסנדר המילטון, דרך אנשי המעמד הגבוה כגון תומאס ג'פרסון ועד רדיקלים דוגמת דניאל שייז. אל מול הפטריוטים עמדו הלויאליסטים - שנותרו נאמנים למלוכה.

רבים מהפטריוטים פעלו אף לפני התחלת קרבות המלחמה. דוגמה קיצונית לפעילות זו אפשר לראות במעשיהם של בני החירות. כיום, החשובים שבמנהיגי הפטריוטים נחשבים לאבות האומה האמריקאית.

קטגוריה:המהפכה האמריקאית
תיכון מקיף יהוד

**תיכון מקיף יהוד** הוא בית ספר תיכון הפועל בעיר יהוד-מונוסון. הוא משרת את תלמידי העיר וסביבתה: סביון-גני יהודה, פתח תקווה, מגשימים, בני עטרות, רינתיה, מזור, כפר טרומן, גני תקווה, קריית אונו, יגל, אחיעזר, כפר מעש, גת רימון וזיתן.

## היסטוריה
בית הספר החל את דרכו כבית ספר דו-שנתי והתבסס על כיתות מקצועיות בלבד. בשנת 1963 החל המחזור הראשון של התלמידים במסגרת ארבע שנתית (במקום שבו ממוקם התיכון המקיף עד היום). מספר הבוגרים במחזור הראשון היה 18 תלמידים (8 תלמידים במסגרת עיונית ו-10 תלמידים במסגרת מקצועית). בבית הספר לומדים כיום כ-1,700 תלמידים, מלמדים בו כ-150 מורים והוא נחשב לאחד ממוסדות החינוך הטובים במדינה.

בשנת 2013 פורסם על ידי צה"ל כי בית הספר מדורג במקום השני במדד התרומה לצבא הארצי.

נכון ל-2021 פועלות בבית הספר 51 כיתות במסגרת תלת שנתית (מכיתה י' עד כיתה יב') והוא מציע לתלמידיו מגוון רחב של מקצועות בחירה: אמנות, פיזיקה, רובוטיקה, ביוטכנולוגיה, ביולוגיה, גאוגרפיה, סייבר, כימיה, כלכלה, אופנה, הנדסת תוכנה, הגנת סייבר, מדעי המחשב, מוזיקה, חנ"ג, ניהול עסקי, ערבית, קולנוע, תיאטרון, תקשורת, ספרות, תנ"ך ועוד.

בבית הספר פועל שנים רבות מפעל ייחודי של שילוב כבדי שמיעה במסגרות הלימודים הרגילות. במסגרת זו לומדים כבדי שמיעה מכל אזור מרכז הארץ.

נכון ל-2016, 33 מבוגרי בית הספר נפלו במערכות ישראל ובפעולות האיבה. בבית הספר נמצאת אנדרטה לזכרם.

### מנהלי התיכון
*ששון לוי - מנהל התיכון בשנים 1961–1963
*טוביה ברגר - מנהל התיכון בשנים 1963–1965
*חנן יצחקי - מנהל התיכון בשנים 1965–1966
*ד"ר יוסף (יוז'י) משולם - מנהל התיכון בשנים 1966–1997
*חנה נאמן - מנהלת התיכון בשנים 1997–2001
*אורי ליניק - מנהל התיכון בשנים 2001–2004
*ברוך קופל - מנהל התיכון בשנים 2004–2012
*ד"ר מיכל רבינוביץ' - מנהלת התיכון בשנים 2012–2014
*חיים בדש - מנהל התיכון בשנים 2014–2022
*צדוק ירימי - מנהל התיכון בשנים 2024-2022
*אריה ברנע - מנהל התיכון בשנים 2024-הווה

## עמותת עתיד
בשנת 1998 נוסדה עמותת "עתיד" למען תלמידי תיכון מקיף יהוד. העמותה הוקמה על מנת למצוא מענה לתחומים שבהם לא מקבלים התלמידים תמיכה או העשרה מספקת, עקב התקציבים המצומצמים שמעמיד משרד החינוך לרשות מערכת החינוך. עמותת "עתיד" מבקשת לתת לכל תלמיד בתיכון הזדמנות שווה להתקדם ולהגיע להישגים לימודיים, אומנותיים וספורטיביים, ללא הבדלים של יכולת כלכלית או לימודית.

## קישורים חיצוניים

* 

יהוד
קטגוריה:יהוד-מונוסון: חינוך
קטגוריה:יהוד-מונוסון: מבנים
*
ועדת שמגר

**ועדת שמגר** הוא כינוי למספר ועדות שונות בראשות נשיא בית המשפט העליון לשעבר מאיר שמגר.
בורזום

ממוזער|סמליל הפרויקט עד 1999
**בּוּרזוּם** (**Burzum**, מהלשון השחורה של מורדור: **אפלה**) הייתה להקת בלאק מטאל נורווגית. הלהקה היא למעשה מיזם יחיד של וארג ויקרנס, הפועל תחת שם הבמה "קאוּנט גרישנאך". מלבד עיסוקה של בורזום בבלאק מטאל, היא הוציאה גם מספר אלבומים המשתייכים למוזיקת אמביינט.

## היסטוריה
### השנים המוקדמות (1991-1993)
לאחר שפרש מלהקת אולד פיונרל בשנת 1991, על מנת להתרכז ביצירת מוזיקה משלו, הקים וארג ויקרנס את הרכב הסולו שלו, "בורזום" - הרכב בו הוא החבר היחידי. כבר לאחר שהקליט שני דמואים בלבד, הפך ויקרנס (תחת שם הבמה "קאונט גרישנאך") לדמות מפתח בסצנת המטאל הנורווגית. סגנונה הייחודי של בורזום תפס את תשומת ליבו של הגיטריסט אוייסטיין "יורונימוס" אארסת', שבבעלותו הייתה חברת תקליטים. יורונימוס החתים את ויקרנס, אשר החל בהקלטת אלבומו הראשון - *Burzum*. האלבום הוקלט בכוונה תחילה באיכות ירודה, דבר שהיה נפוץ בסצנת הבלאק מטאל הנורווגית דאז. האלבום ראה אור לראשונה במרץ 1992. אלבומה השני של הלהקה, *Det som engang var* (מנורווגית: *מה שהיה פעם*), יצא לאור באוגוסט 1993.

### תקופת המאסר (1993-2009)
אלבומה השלישי של הלהקה, * Hvis lyset tar oss* (מנורווגית: *אם האור ייקח אותנו*), יצא במאי 1994. באותה השנה נעצר ויקרנס בחשד לרצח יורונימוס, שכאמור היה בעליה של חברת התקליטים בה הוחתמה הלהקה, ובחשד להצתת מספר כנסיות. יורונימוס היה גם גיטריסט להקת מייהם, בעוד ויקרנס בזמן הרצח היה בסיסט להקת מייהם. את האלבום הבא של הלהקה, *Filosofem* ("אמירה פילוסופית" בנורווגית), הקליט ויקרנס עוד בשנת 1993, אך הוציא אותו לאור רק בינואר 1996, בעודו במאסר. שני האלבומים הבאים של הלהקה, *Dauði Baldrs* (מנורדית עתיקה: *מותו של [[בלדר|באלדר]]*) ו-*Hliðskjálf* (מנורדית עתיקה: *מושב שער* או *סלע השמים*, שמו של כס המלכות של אודין), שיצאו לאור בשנים 1997 ו-1999 בהתאמה, הוקלטו שניהם בבית הסוהר.

### לאחר המאסר וסוף הפרויקט (2009-2018)
מיד לאחר שחרורו מהכלא בשנת 2009 החל ויקרנס לכתוב חומרים חדשים לקראת אלבומה הבא של בורזום. האלבום, שנקרא *Belus*, יצא לאור במרץ 2010. כשנה לאחר מכן, במרץ 2011, יצא לאור אלבומה השמיני של הלהקה, *Fallen*. בנובמבר של אותה השנה יצא האלבום *From the Depths of Darkness*, אשר כלל בעיקר שירים מתחילת דרכה של בורזום שהוקלטו מחדש. במאי 2012 יצא האלבום *Umskiptar* (מנורדית עתיקה: *מטמורפוזה*), אלבומה העשירי של בורזום. שני האלבומים הבאים של בורזום, אלבומיה האחרונים של הלהקה, יצאו לאור במאי 2013 וביוני 2014 ונקראו *Sôl austan, Mâni vestan* (מנורווגית: *מזרחה מהשמש, מערבה מהירח*) ו-*The Ways of Yore* בהתאמה.

ביוני של שנת 2018 ויקרנס הודיע בערוץ היוטיוב הרשמי שלו על הפסקת הפרויקט ועל סוף דרכה של בורזום.

לאחר ההודעה על הפסקת הפעילות, בשנת 2020 הוציא לאור את אלבום האוסף Thulean Mysteries הכולל קטעים מוזיקליים בהן השתמש כמוזיקת רקע בסרטוני היוטיוב שלו, האלבום שוחרר מספר חודשים לאחר שערוץ היוטיוב הוסר בטענות של תוכן קיצוני ומסית.

## דיסקוגרפיה
### אלבומי אולפן
*(1992) Burzum
*(1993) Aske (מיני-אלבום)
*(1993) Det Som Engang Var
*(1994) Hvis Lyset Tar Oss
*(1996) Filosofem
*(1997) Dauði Baldrs
*(1999) Hliðskjálf
*(2010) Belus
*(2011) Fallen
*(2012) Umskiptar
*(2013) Sôl austan, Mâni vestan
*(2014) The Ways of Yore
*Thulean Mysteries (2020)

## קישורים חיצוניים

* 

קטגוריה:להקות בלאק מטאל
קטגוריה:להקות נורווגיות
קטגוריה:הרכבים מוזיקליים של אדם אחד
קטגוריה:להקות שהוקמו בשנת 1991
סטיריקון (להקה)

שמאל|ממוזער|300px|סטיריקון

**סטיריקון** (**Satyricon**) היא להקת בלאק מטאל נורווגית חלוצה בתחומה.

הלהקה נחשבת לאחת המשפיעות בתחומה (כמו שניתן לשמוע למשל באלבום הבכורה של מלכאש הישראלית). בתחילת דרכה עשתה שימוש נרחב בכלי נגינה מתקופת ימי הביניים.

סטיריקון קיימה במשך השנים שיתופי פעולה הדוקים עם האמנים הבולטים ביותר של הבלאק מטאל הנורווגי, גם באולפן וגם על הבמה.

אלבומם מ-2006, "Now, Diabolical" הצליח מאוד, אך גם זכה לביקורות שליליות על רקע שיריו הקליטים וגישתו ה"מיינסטרימית" מדי ליצירת בלאק מטאל, לדעת המעריצים הוותיקים.

הלהקה הייתה אמורה להופיע בישראל באוגוסט 2008 במסגרת ה-Anthem Metal Festival, אך הפסטיבל התבטל ולכן הלהקה לא הגיע לארץ. סטיריקון הופיעה לראשונה בישראל במועדון הבארבי בינואר 2018, במסגרת סיבוב ההופעות לקידום אלבומה התשיעי "Deep Calleth Upon Deep".

## חברי ההרכב
* סאטיר (סיגורד וונגרבן) - סולן, גיטרות, באס, קלידים
* פרוסט (קייטיל הרלדסטד) - תופים

## חברים לשעבר
*נוקטורנו קולטו (טד סקיילום) - גיטרה ב"Nemesis Divina" (ראו גם Darkthrone)
*האבארד סורנסן - גיטרה 1990–1992
*ווארגוד - באס 1990–1993
*תומאס הוגן - באס 1993–1996
*אקסהרטום - תופים 1990–1992

## אלבומים
* Dark Medieval Times 1994
* The Shadowthrone 1994
* The Forest Is My Throne 1995 (מיני-אלבום מפוצל עם אינסלייבד)
* Nemesis Divina 1996
* Megiddo 1997 (מיני-אלבום)
* Intermezzo II 1999 (מיני-אלבום)
* Rebel Extravaganza 1999
* Ten Horns - Ten Diadems 2002 (אוסף)
* Volcano 2002
* Now, Diabolical 2006
* 2008 The Age of Nero
* 2013 Satyricon
* 2017 Deep Calleth Upon Deep
* 2022 Satyricon & Munch

## קישורים חיצוניים

* 

* 
* 

קטגוריה:להקות בלאק מטאל
קטגוריה:להקות נורווגיות
קטגוריה:להקות שהוקמו בשנת 1991
Enslaved

200px|שמאל|ממוזער|לוגו הלהקה
שמאל|ממוזער|250px|הלהקה בהופעה בשנת 2012
**Enslaved** היא להקת בלאק מטאל/ויקינג מטאל מברגן שבנורווגיה. שמה של הלהקה הוא מחווה לדמו בשם "Enslaved in Rot" של להקת אימורטל.
## היסטוריה
הלהקה הוקמה ב-1991 בידי איבר ביורנסון וגרטל קיילסון כשהיו בני 13 ו-17. שיריהם הראשונים הוקלטו בעיקר באיסלנדית ובשפה גרמאנית מתקופת הוויקינגים. שיר אחד באלבום הבכורה שלהם הוקלט בנורווגית עתיקה. החל מן האלבום Monumension מקליטה הלהקה את שיריה בעיקר באנגלית.

סגנונה המוזיקלי של Enslaved מאופיין באלמנטים המסורתיים של הז'אנר, אך מכיל עבודת גיטרות שאינה אופיינית לו, בצירוף גישה שביסודה ניסיון להתחדש מאלבום לאלבום, ולא להיות מושפעת מאף להקה אחרת. מאז האלבום Mardraum הלהקה התחילה להוסיף השפעות פרוגרסיביות חדשות לתוך הסאונד שלה, מבלי לזנוח את הצליל המקורי.

## חברי ההרכב
* גרטל קיילסון (בס, שירה)
* איבאר ביורנסון (גיטרה, קלידים)
* ארווה איסדאל (גיטרה)
* הרברנד לארסן (קלידים)
* קאטו בקוולד (תופים)

### חברים לשעבר
* טרים טורסון (תופים)
* ריצ'רד קרונהיים (גיטרה)
* פר הוסבס (תופים)
* הרלד הלגסון (תופים)

## אלבומים
;אלבומי אולפן
* 1994 -  Vikingligr Veldi
* 1994 -  Frost
* 1997 -  Eld
* 1998 -  Blodhemn
* 2000 -  Mardraum: Beyond the Within
* 2001 -  Monumension
* 2003 -  Below the Lights
* 2004 -  Isa
* 2006 -  Ruun
* 2008 -  Vertebrae
* 2010 -  Axioma Ethica Odini
* 2012 -  RIITIIR
* 2015 - In Times
* 2017 - E
* 2020 - Utgard

## קישורים חיצוניים

* 
* האזנה לשירי הלהקה
* 

קטגוריה:להקות בלאק מטאל
קטגוריה:להקות נורווגיות
קטגוריה:להקות פרוגרסיב מטאל
קטגוריה:להקות שהוקמו בשנת 1991
אמפרור (להקה)

**אמפרור** (באנגלית: **Emperor**; תרגום חופשי: **קיסר**) היא להקת בלאק מטאל סימפוני נורווגית. אמפרור פעלה בשנות ה-90 של המאה ה-20 ונחשבת לאחת ממייסדות הבלאק מטאל הסימפוני. הלהקה התפרקה לאחר האלבום האחרון מ־2001, אך היא חזרה לפעילות בשנת 2006 וב-2014 ו-2016. ניתן למצוא את חבריה בלהקות זייקלון (Zyklon) ופקאטום (Peccatum) הנורווגיות.

## ביוגרפיה וסגנון
סגנון הלהקה שונה בין השנים, באלבומם הראשון In the Nightside Eclipse סגנון הלהקה היה בלאק מטאל סימפוני טהור ואילו בשני אלבומם האחרונים הסגנון עבר לפרוגרסיביות, שירה נקייה וסאונד יותר נקי. אישאן סולן הלהקה טען שאחרי תקופתו באמפרור הוא יפסיק לנגן את סגנון הבלאק מטאל.

סולן הלהקה וגארד "אישאן " טוויטאן הקים פרויקט פרוגרסיב מטאל על שמו לאחר אמפרור, פרויקט זה דומה מאוד לחומר המאוחר יותר של אמפרור שמשלב ביננו שירה נקייה, קלידים, וסאונד נקי יותר.

### פרשיית הרצח של פאוסט
ב-21 באוגוסט 1992, בעת ביקור משפחתי בלילהאמר, ביקר פאוסט בפאב מקומי. בדרכו חזור, עבר פאוסט ליד הפארק הלאומי (בו התקיימה אולימפיאדת החורף בשנת 1994), והחל לדבר איתו אדם זר. פאוסט הבין כי מדובר בהומוסקסואל שתוי שמנסה להתחיל איתו. לאחר שנשאל על ידי הזר האם הוא מעוניין ללכת איתו ליער, והסכים, לדבריו *"כבר אז החלטתי שאני רוצה להרוג אותו, מה שהיה מאוד מוזר בגלל שאני לא כזה. אני לא סתם הולך ורוצח אנשים"*. בשלב מסוים בדרך, שלף פאוסט סכין שהייתה ברשותו למטרת הגנה עצמית במקום מגוריו, והחל לדקור את הזר. לאחר 37 דקירות בבטן, בצוואר ובפנים, המשיך פאוסט לבעוט בפניו כשהוא שוכב על הארץ. בסוף המעשה המשיך פאוסט לנהר סמוך, ושטף את הדם מפניו ומידיו. למשטרה לא הייתה יכולת לקשר את פאוסט לרצח, ועל כן היה פאוסט חופשי לשנה עד שנתפס. ככל הנראה, עלתה בעקבותיו המשטרה לאחר חקירה של סולן הלהקה, וגארד. לאחר שחרורו ממאסר, הקים פאוסט עם גיטריסט הלהקה, סאמות' (שנכלא בעצמו ל-16 חודשים בגין השתתפות בשריפת כנסיות), להקת בלאקנד דת' מטאל בשם **Zyklon**, שהתפרקה ב-2010. מאוחר יותר סיפר פאוסט כי הוא אינו מעוניין בקשר נוסף לסצנת הבלאק מטאל הנורווגית.

## חברי ההרכב
*וגארד טוויטאן (איסהאן) - סולן, גיטרות, קלידים
*תומאס הוגן (סאמות') - גיטרה
*טירם טורסון - תופים

### חברים לשעבר

* בארד "פאוסט" איט'ן (תופים)
*אלבר (באס)
*טיירה "טכורט" ויק (באס)
*מורטיס (באס)

## אלבומים
**אלבומי אולפן:**
* *[[In the Nightside Eclipse]]*  (1994)
* *[[Anthems to the Welkin at Dusk]]* (1997)
* *[[IX Equilibrium]]* (1999)
* ** (2001)

## קישורים חיצוניים

* 

קטגוריה:להקות בלאק מטאל
קטגוריה:להקות פרוגרסיב מטאל
קטגוריה:להקות נורווגיות
קטגוריה:להקות שהוקמו בשנת 1991
אימורטל

**אימורטל** (בנורווגית: **Immortal**, תרגום לעברית: "בן-אלמוות") היא להקת בלאק מטאל נורווגית שפעלה בשנים 1990–2003, וחזרה לפעול ב-2006. הלהקה ידועה כמי שהרחיבה את גבולות הבלאק מטאל שלה בשלושת האלבומים האחרונים ובעיקר ב־Sons Of Northern Darkness.

## ביוגרפיה

הלהקה הוקמה ב-1989 על ידי הגיטריסט "דמונאז", הבסיסט, סולן וגיטריסט "אבאת'", המתופף "ארמגדה" והגיטריסט יורן תונסברג, שהקליטו שני דמואים תחת השם "אמפיוטיישן". הלהקה שינתה את שמה בסביבות 1991 לאימורטל. הדמו השלישי של הלהקה, "Unholy Forces of Evil" היווה שינוי בבלאק מטאל המסורתי מאוד שניגנו עד כה.

אימורטל צברה פופולריות רבה בסצנה המחתרתית, והוציאה לאור מספר אלבומים דרך חברת התקליטים הצרפתית "Osmose".

ב-1995 הלהקה הפיקה שני קליפים בשם "Masters of Nebula Frost" שבוימו על ידי האומן הבריטי דייוויד פאלסר והיוו בסיס ומודל להרבה להקות אחרות אשר הפיקו קליפים בסגנון דומה הכלל צילומים ביזאריים של נופים שונים כגון יערות, אזורים מושלגים וקרחונים.

בשנת 2000 חתמה הלהקה חוזה עם חברת התקליטים Nuclear Blast. המעבר כביכול לחברה גדולה וממסחרת לא השפיע על המוזיקה של אימורטל, דבר אשר הם הוכיחו באלבומם האחרון "Sons Of Northern Darkness".

אימורטל החליטו להתפרק בקיץ 2003 מסיבות אישיות של חברי הלהקה.
אימורטל ניגנו בהופעות ופסטיבלים של מטאל למיניהם (כגון פסטיבל ואקן)
לאחר מכן הם התאחדו שוב בקיץ 2006.

בשנת 2009 הלהקה הוציאה לאור את האלבום All Shall Fall, וב-2018 את האלבום Northern Chaos Gods.

## תוכן
תוכן השירים של אימורטל מבוסס על ממלכה הנקראת "Blashyrkh", שנאמר עליה שהיא "מלאת שדים וקרב" ו"מיזוג של נושאים גותיים, נורדיים והירואיים". הרעיון של Blashyrkh הגיע מרגשות הבדידות של דמונאז ואבאת' שחיו בברגן. הם יצרו את Blashyrkh כדי לשקף את הרגשות הללו, תוך שהם מבססים את הממלכה על נורווגיה, כולל "נופי חורף", "היערות, ההרים, החושך, הערפל" ו"עמקים קפואים". בעת כתיבת מילים, כותב המילים של הלהקה, דמונאז, מרבה לטייל ארוכות באזור הכפרי הנורווגי ליד עיר הולדתו בברגן כדי לקבל השראה. השירים של אימורטל מתמקדים בפנטזיה אפלה, טבע, עגמומיות, חורף ומיסטיקה.

## דיסקוגרפיה

## קישורים חיצוניים

* 

קטגוריה:להקות בלאק מטאל
קטגוריה:להקות נורווגיות
קטגוריה:להקות שהוקמו בשנת 1990
ונום

**ונום** (באנגלית: **Venom**) היא להקת מטאל קיצוני בריטית משפיעה מאוד.

ונום גיבשה את המרכיבים של מה שנודע מאוחר יותר בתור ת'ראש מטאל, בלאק מטאל, ודת' מטאל, עם שני האלבומים הראשונים שלה, *[[Welcome to Hell]]* ו-*[[Black Metal (אלבום)|Black Metal]]*, שיצאו בסוף 1981 ו-1982, בהתאמה. הביקורות לאלבומים אלו היו מעורבות, הלהקה שנחשבה למגלומנית ובעלת תדמית שטנית גרמה לקשיים בהתייחסות והיו שקטלגו אותה בתור אחת מלהקות הגל החדש של ההבי מטאל הבריטי. לאחר עוד אלבום, ונום נקלעה למשבר כשהאלבום *[[Possessed (אלבום)|Possessed]]* התקשה לשחזר את ההצלחה של האלבומים הראשונים. כתוצאה מכך, מנטאס עזב והאלבום שוונום הקליטה בלעדיו התקשה להרים את הלהקה מהקרשים. קרונוס עזב ולקח את המחליפים של מנטאס איתו, כשמנטאס חזר והקים ונום חדשה עם הסולן טוני דולן, שהוציאה כמה אלבומים שלא הצליחו ולא היה בהם כמעט שום דבר שדומה לוונום המקורית.

לאחר שורה ארוכה של אלבומי אוסף בשנות ה־90, קרונוס ומנטאס החליטו להתאחד והוציאו את *Cast In Stone* ושלוש שנים מאוחר יותר את מה שנחשב לאלבום הקאמבק שלהם, *Ressurection*, שנחשב לטוב ביותר של ונום מאז שלושת האלבומים הראשונים.

ב-2005 עבד קרונוס עם הגיטריסט החדש מיקוס על האלבום *Metal Black* שיצא ב-2006, ומנטאס ששוב נפרד מהלהקה פועל בשם "מנטאס 666".

קרונוס שר בפרויקט המטאל של דייב גרוהל - פרובוט ב־2004.

## חברי ההרכב
*קרונוס (קונרד לאנט)
*מיקוס (מיק היקי)
*אנטון לאנט

### חברי עבר
*מנטאס (ג'ף דאן)
*אבאדון (טוני בריי)
*טוני דולן
*ג'ימי קלייר
*אל בארנס

## אלבומים
;אלבומי אולפן
* *[[Welcome to Hell]]*  (1981)
* *[[Black Metal (אלבום)|Black Metal]]*  (1982)
* *[[At War with Satan]]*  (1984)
* *[[Possessed (אלבום)|Possessed]]*  (1985)
* *[[Calm Before the Storm]]*  (1987)
* *[[rime Evil]]*  (1989)
* *[[Temples of Ice]]*  (1991)
* *[[The Waste Lands]]*  (1992)
* *[[Cast in Stone]]*  (1997)
* *[[Resurrection (אלבום של ונום)|Resurrection]]*  (2000)
* *[[Metal Black]]*  (2006)
* *[[Hell (אלבום)|Hell]]*  (2008)
* *[[Fallen Angels]]*  (2011)
* *[[From the Very Depths]]*  (2015)
* *[[Storm the Gates]]*  (2018)

## קישורים חיצוניים

* 

קטגוריה:להקות מטאל
קטגוריה:להקות ת'ראש מטאל
קטגוריה:להקות בלאק מטאל
קטגוריה:להקות בריטיות
קטגוריה:הגל החדש של ההבי מטאל הבריטי
קטגוריה:אמני ספיינפארם רקורדס
קטגוריה:להקות שהוקמו בשנת 1979
Celtic Frost

**Celtic Frost** (**קלטיק פרוסט**, מילולית "כפור קלטי") הייתה להקת מטאל קיצוני שווייצרית משפיעה אשר הוקמה בידי הסולן טום ווריור שלא היה מרוצה מלהקתו הקודמת, הלהאמר, ורצה להרחיב את גבולותיו המוזיקליים. הלהקה נחשבת כאחת מהמשפיעות על סגנון הבלאק מטאל.

## היסטוריה
הלהקה שינתה כיוונים מוזיקליים בקצב מהיר מאוד בשביל להקת מטאל: החל מאלבומי הת'ראש Morbid Tales ו-To Mega Therion שהזכירו את הבלאק מטאל בתחילת דרכו, דרך Into the Pandemonium האוונגרדי והגותי, והיישר אל הנפילה של הלהקה, אלבום הגלאם מטאל Cold Lake, שקלטיק פרוסט עדיין לא הצליחה להתאושש לגמרי מהנזק התדמיתי שנגרם לה בגללו.

האלבום Vanity/Nemesis המאוחר יותר, הצליח לשחזר את הצליל המקורי של קלטיק פרוסט, לנסות כיוונים חדשים, וגם להחזיר חלק מהפופולריות של הלהקה. אלבום זה שילב בין ת'ראש מטאל מהיר לבין מטאל גותי מלנכולי ומהורהר יותר.

ב-2003 קלטיק פרוסט התאחדה והתחילה לעבוד על אלבום הקאמבק Monotheist שיצא ב־2006 וזכה לביקורות משבחות. אלבום זה היה מושפע מאוד מדום מטאל, ושילב השפעות ממטאל גותי ומבלאק מטאל.

אפשר לשמוע את טום ווריור גם בפרויקט המטאל של דייב גרוהל פרובוט מ־2004.

## חברי ההרכב
* טום ווריור 
* ארול אונאלה
* מרטין איין
* ריד סט. מארק

## אלבומים
;אלבומי אולפן
**Morbid Tales* (1984, רימאסטר ב-2004, הוצאה מחודשת בתקליט ב-2008)
**To Mega Therion* (1985, הוצאה מחודשת ב-1999)
**Into the Pandemonium* (1987, הוצאה מחודשת ב-1999)
**Cold Lake* (1988)
**Vanity/Nemesis* (1990, הוצאה מחודשת ב-1999)
**Monotheist* (2006)

;מיני אלבומים
**Emperor's Return* (1985, הוצאה מחודשת כחלק מ-Morbid Tales ב-1999)
**Tragic Serenades* (1986, הוצאה מחודשת כחלק מ-To Mega Therion ב-1999)

;אוספים
**Parched With Thirst Am I and Dying* (1992)
**Are You Morbid?* (2003)

;וידאוגרפיה
**Live at Hammersmith Odeon* (1989)

## קישורים חיצוניים

* 

* http://www.metallian.com/celticfrost.php

קטגוריה:להקות מטאל
קטגוריה:להקות ת'ראש מטאל
קטגוריה:להקות בלאק מטאל
קטגוריה:להקות דת' מטאל
קטגוריה:להקות דום מטאל
קטגוריה:להקות מטאל גותי
קטגוריה:מוזיקה שווייצרית
קטגוריה:רביעיות מוזיקליות
קטגוריה:להקות שהוקמו בשנת 1984
קטגוריה:להקות שהתפרקו בשנת 1987
קטגוריה:להקות שהתפרקו בשנת 2008
מרסיפול פייט

**מרסיפול פייט** (אנגלית: **Mercyful Fate**; "גורל מלא רחמים") היא להקת הבי מטאל דנית משנות השמונים, שזוהתה עם השירה האופראית המייללת של הסולן קינג דאיימונד, עם הסולואים הטכניים, הארוכים והמהירים של גיטרה חשמלית, ועם הטקסטים השטניים שגרמו למחלוקות לא-קטנות בתוך הלהקה ומחוצה לה. הלהקה נחשבת כאחת מהמשפיעות על סגנון הבלאק מטאל.

## פעילות
לאחר שני האלבומים הראשונים, קינג דאיימונד עזב את הלהקה (על רקע האג'נדה השטנית שלו שלא מצאה חן בעיני שאר החברים, וכן על רקע מוזיקלי) ולקח את האנק שרמן איתו כדי להקים את להקת קינג דאיימונד. 

ב־1993 התאחדה מרסיפול פייט (למעט קים ראז) והחלה להוציא אלבומים במקביל לקינג דאיימונד, כששתי הלהקות מחליפות ביניהן את הסולן לפי התור. אלבומים אלה נחשבים לפחות טובים משני האלבומים הראשונים.

בשנת 1998 הוציאה להקת המטאל האמריקאית מטאליקה (אשר המתופף שלה, לארס אולריך, הוא חבר של קינג דאיימונד), במסגרת אלבום הקאוורים Garage Inc.&lrm;, מחרוזת של גרסאות כיסוי לשירי מרסיפול פייט, אשר נקראה כשם הלהקה ואורכה מגיע לכ-11 דקות.

משיריה המפורסמים ביותר של מרסיפול פייט: *A Corpse Without a Soul* ("גווייה ללא נשמה"), *Curse of the Pharaohs* ("קללת הפרעונים") ו-*Evil* ("רשע").

## חברי ההרכב
* קינג דאיימונד (קים בנדיקס פטרסון)
* האנק שרמן
* מייק וויד
* שארלי ד'אנג'לו
* ביארן ט. הולם

## אלבומים

## קישורים חיצוניים

* 

קטגוריה:להקות דניות
קטגוריה:להקות מטאל
קטגוריה:להקות בלאק מטאל
King Diamond

**קינג דאיימונד** (**מלך יהלום** - **King Diamond**) הוא כינויו של **קים בנדיקס פטרסון** (נולד ב-14 ביוני 1956) הוא זמר אימה דני, שהיה סולנה של להקת המטאל הדנית מרסיפול פייט. קינג דאיימונד הוא גם שמה של הלהקה שהקים קינג דאיימונד לאחר שעזב את מרסיפול פייט. קינג דאיימונד ידוע בשירתו האופראית ה"מייללת", והוא נחשב לאחד הזמרים המוערכים והמשפיעים ביותר בעולם המטאל.

## ביוגרפיה מוזיקלית
לאחר התפרקותה של מרסיפול פייט באמצע שנות ה-80, קינג דאיימונד, החליט להקים להקה משלו, ויחד עם שני חברי מרסיפול פייט שעזבו איתו התחיל להוציא אלבומים בשם קינג דאיימונד, עם צליל פחות מסורתי ועם יותר דגש על שירתו האופראית וה"מייללת". גם רמת השטניות של הטקסטים הייתה פחותה מבעבר. בשם קינג דאיימונד יצאו 12 אלבומים שכולם קיבלו ביקורות טובות, וכשמרסיפול פייט התאחדו ב־1993 קינג המשיך כסולן בשתי הלהקות לסירוגין.

אפשר לשמוע את קינג דאיימונד גם בפרויקט המטאל השאפתני של דייב גרוהל פרובוט מ־2002. בשנת 2003 הוציא קינג דאיימונד את האלבום The Puppet Master,אלבום קונספט המבוסס על סיפור אימה המתרחש בתיאטרון בובות בבודפשט. למרות הקריצה הבולטת לאלבום Master of Puppets של מטאליקה (קינג דאיימונד הוא חבר של לרס אולריך, המתופף של מטאליקה), אין למעשה קשר תוכני או אחר בין שני האלבומים.

## סגנונו של קינג דאיימונד
מבחינה מוזיקלית, קינג דאיימונד התרחק מסגנון המטאל קלאסי/ת'רש מטאל של מרסיפול פייט, האופייני לשנות השמונים, ואימץ סגנון יותר קודר ופחות מהיר, המהווה ניצנים ראשונים של מוזיקת מטאל גותי/בלאק מטאל. עם זאת, המוזיקה שלו עשירה בסולואים טכניים ומלודיים של גיטרה חשמלית.

מבחינת ההופעה החיצונית, על גבי עטיפות האלבומים, הן של מרסיפול פייט והן של קינג דאיימונד, מופיע קינג דאיימונד כשכל פרצופו צבוע, כך שעל כל לחי מצויר צלב הפוך. בהופעות, בנוסף לפרצופו הצבוע, קינג דאיימונד לובש גלימות שחורות ומחזיק צלבים. בשל כל אלה, קינג דאיימונד נחשב לאחד מאבותיו הרוחניים של הבלאק מטאל.

## חברי ההרכב
* קינג דאיימונד- שירה וקלידים
* אנדי לה רוק- גיטרה וקלידים
* מייק וויד- גיטרה
* האל פאטינו- בס
* מאט תומפסון- תופים

## אלבומים
* 1986: Fatal Portrait
* 1987: Abigail
* 1988: "Them"
* 1989: Conspiracy
* 1990: The Eye
* 1995: The Spider's Lullabye
* 1996: The Graveyard 
* 1998: Voodoo
* 2000: House of God
* 2002: Abigail II: The Revenge
* 2003: The Puppet Master
* 2007: Give Me Your Soul...Please

## קישורים חיצוניים

* 

קטגוריה:מוזיקאי מטאל
קטגוריה:זמרים בעלי מנעד קולי של 4 אוקטבות
קטגוריה:דנים שנולדו ב-1956
Darkthrone

**Darkthrone** (**דארקת'רון**) היא להקת אקסטרים מטאל נורווגית. אף על פי שדארקת'רון נחשבת לאחת הלהקות המזוהות ביותר עם הבלאק מטאל הנורווגי, הלהקה מושפעת מז'אנרים מוזיקליים שונים ומגוונים. באלבומה הראשון, *[[Soulside Journey]]* מ-1991, הלהקה ניגנה דווקא דת' מטאל. בהמשך, הלהקה התנסתה בכיוונים שונים של בלאק מטאל: מבלאק מטאל "טהור", לבלאק-דום באלבומים *[[Panzerfaust (אלבום)|Panzerfaust]]* מ-1995 ו-*[[Goatlord (אלבום)|Goatlord]]* מ-1996, לשילוב אלמנטים של בלאקנרול, קראסט פאנק וספיד מטאל באלבומים *[[The Cult Is Alive]]* מ-2006, *[[F.O.A.D.]]* מ-2007, *[[Dark Thrones and Black Flags]]* מ-2008, *[[Circle the Wagons]]* מ-2010 ו-*[[The Underground Resistance]]* מ-2013, ועד חזרה לבלאק-דום באלבומים *[[Old Star]]* מ-2019, *[[Eternal Hails......]]* מ-2021, *[[Astral Fortress]]* מ-2022 ו-*[[It Beckons Us All.......]]* מ-2024.

## חברי ההרכב
* טד סקיילום (נוקטורנו קולטו) - סולן, גיטרות
* גלייב נאגל (פנריז) - תופים

### חברי הרכב לשעבר
* דאג נילסן (Dag Nilsen) - בס
* איוואר אנגר (Ivar Enger) - גיטרה

## אלבומים

## קישורים חיצוניים

* 

קטגוריה:להקות מטאל
קטגוריה:להקות בלאק מטאל
קטגוריה:להקות נורווגיות
קטגוריה:להקות שהוקמו בשנת 1986
מלכאש

שמאל|ממוזער|250px|שם הלהקה מעוצב
250px|שמאל|ממוזער|הלהקה בהופעה בשנת 2007
**מלכאש** (**Melechesh**) היא להקת בלאק מטאל אוריינטלי ישראלית שהוקמה בירושלים ובבית לחם, ופועלת כיום באמסטרדם. 

## היסטוריה ורקע
מלכאש מכנה את עצמה "להקת בלאק מטאל מסופוטמי" כדי להעיד על התערובת של בלק מטאל ומוזיקה מזרחית שהיא יוצרת. הטקסטים המיוחדים מתרכזים במיתולוגיה מסופוטמית ושומרית, כשלמשל שיר הנושא מתוך המיני-אלבום The Siege Of Lachish מבוסס על טקסט שכתב סנחריב מלך אשור בשעה שהוא היה עד לכיבושה של העיר לכיש בידי צבאו.

מלכאש הוקמה ב-1993 בירושלים, ובתחילתה פעלה בירושלים ובבית לחם, ערים בהם שוכנת מרביתה של קהילות האשורים והארמנים בישראל, עימן נמנים חברי הלהקה. שנתיים לאחר מכן עוררה מחלוקת רבה בישראל לאחר שהייתה חשודה בפעילויות טקסיות אפלות בירושלים ובבית לחם, האשמות שהלהקה נוקתה מהן לחלוטין לאחר מספר שנים. הלהקה הוציאה ב־1996 אלבום בלק מטאל מחוספס בשם As Jerusalem Burns... Al'Intisar (באנגלית ובערבית: "כשירושלים תבער... הניצחון") שהיה אחד האלבומים הראשונים מסוגו, מעין סטיריקון עם אלמנטים אוריינטליים. 

עם עזיבתם של חברי הלהקה את ישראל לאמסטרדם ב-1998 והצטרפותו ב־1999 של אחד מהמתופפים המוערכים ביותר של עולם המטאל, פרוסקריפטור מלהקת אבסו, הלהקה התחילה לצבור פופולריות בעולם. האלבום השני, Djinn, זכה לביקורות טובות. האלבום השלישי, Sphynx, זכה להפקה חסרת-תקדים לגבי להקת מטאל ישראלית (לדוגמה, המעצב הגרפי של סרטים כמו מלחמת הכוכבים ופארק היורה עיצב את עטיפת האלבום) ולביקורות משבחות, כשרבים מדרגים אותו בין עשרת אלבומי המטאל הטובים ביותר של שנת 2003 . 

בנובמבר 2005 הודיעה הלהקה כי בשל המרחק הגאוגרפי ייאלץ פרוסקריפטור לעזוב את הלהקה, תוך תקווה לשיתוף פעולה נוסף בעתיד. האלבום הרביעי מ-2006 עם המתופף החדש חוּל (Xul) נקרא Emissaries ("שליחים" או "מרגלים") וזכה גם הוא לביקורות מצוינות.

במרץ 2010 הודיעה הלהקה באופן רשמי כי היא נכנסה להקליט את אלבומה החמישי באולפן הקלטות שבאיסטנבול, האלבום יצא ב-1 באוקטובר 2010 ונקרא The Epigenesis.

## חברי ההרכב
*מלכאש אשמדאי (שירה / גיטרה / בס)
*מולוך (גיטרה)
*אל'הזרד (בס)
*חוּל (תופים)

### חברים לשעבר
*לורד כרס (תופים)
*פרוסקריפטור (ראס ר. גיבנס) (תופים) (ראו גם אבסו)

## אלבומים
;אלבומי אולפן
* *As Jerusalem Burns...Al'Intisar* (1996)
* *[[Djinn]]* (2001)
* *[[Sphynx (אלבום)|Sphynx]]* (2003, 2004 בצפון אמריקה)
* *[[Emissaries]]* (2006, 2007 בצפון אמריקה)
* *[[The Epigenesis]]* (2010)
* *Enki* (2015)

;מיני אלבומים
* *[[The Siege of Lachish]]* (1995)
* *[[The Ziggurat Scrolls]]* (2004)
* *[[Mystics of the Pillar II]]* (2012)

;אלבומי דמו
* *As Jerusalem Burns...* (1995)

## קישורים חיצוניים

* 

קטגוריה:להקות בלאק מטאל
קטגוריה:להקות בלאק מטאל ישראליות
קטגוריה:להקות דת' מטאל
קטגוריה:להקות דת' מטאל ישראליות
קטגוריה:להקות פולק מטאל
קטגוריה:הרכבים מוזיקליים מירושלים
נבחרת חוף השנהב בכדורגל

**נבחרת חוף השנהב**, הידועה בכינוייה "הפילים", היא נבחרת הכדורגל הלאומית של מדינת חוף השנהב. הנבחרת נחשבת לאחת החזקות באפריקה, ומשחקים בה שחקנים רבים המככבים במועדונים בכירים באירופה. 

ההישג הגדול ביותר שבו זכתה נבחרת חוף השנהב הוא זכייה בגביע אפריקה לאומות ב-1992, 2015 ו-2023. בטורנירים שנערכו בשנים 2006 ו-2012 סיימה במקום השני.

חוף השנהב העפילה לראשונה לגביע העולם בכדורגל ב-2006. היא הפסידה לנבחרות  ו החזקות בתוצאה 1–2, וסיימה את השתתפותה בטורניר לאחר המשחק השלישי נגד  בו ניצחה 3–2.

חוף השנהב העפילה גם למונדיאל 2010, בו סיימה בתיקו 0–0 נגד נבחרת , הפסידה 1–3 ל וניצחה 3–0 את . הנבחרת סיימה את שלב הבתים במקום השלישי ולא העפילה לסיבוב השני.

חוף השנהב העפילה למונדיאל 2014 בפעם השלישית ברציפות, ובניגוד לפעמים הקודמות שובצה בבית נוח יחסית עם ,  ו. הנבחרת פתחה בניצחון 2–1 על יפן, אך הפסידה 1–2 לקולומביה וליוון והודחה בשלב הבתים. בכך סיימה חוף השנהב במקום השלישי בבית המוקדם בפעם השלישית ברציפות ושוב הודחה בשלב הבתים.

## כל גביעי העולם

: [*] משחקי תיקו כוללים גם משחקים שהוכרעו בבעיטות הכרעה

## כל גביעי אפריקה

:[*] משחקי תיקו כוללים גם משחקים שהוכרעו בבעיטות הכרעה

## [[גביע הקונפדרציות]]
חוף השנהב השתתפה בגביע המלך פהד 1992 (קודמו של גביע הקונפדרציות) לאחר שזכתה בגביע אפריקה לאומות 1992, אך הפסידה בחצי הגמר 0–4 לאלופה  ובמשחק על המקום השלישי 2–5 ל.

## סגל הנבחרת
להלן סגל שחקני הנבחרת שזכתה בגביע אפריקה לאומות 2023. הנתונים מעודכנים ל-11 בפברואר 2024.

## שחקנים מפורסמים
*דידיה דרוגבה
*יאיא טורה
*בובקר סנוגו
*קולו טורה
*דידייה זוקורה
*עמנואל אבואה
*סלומון קאלו
*ז'רביניו
*סרז' אורייה
*וילפריד בוני
*סול במבה
*סיידו דומבייה
*סריי דייה

## שיאי שחקנים
נכון ל-10 בינואר 2026. *לאחר משחק נגד *
:שחקנים **מודגשים** הם שחקנים שעדיין פעילים בנבחרת.

### שיאני ההופעות
[ממוזער|'''[דידייה זוקורה** שיאן ההופעות (123) של הנבחרת בכל הזמנים|325x325px]]


===מלכי השערים===
[[קובץ:Didier Drogba (2019) (cropped).jpg|ממוזער|**דידייה דרוגבה''' מלך השערים (65) של הנבחרת בכל הזמנים|280x280 פיקסלים]]

## קישורים חיצוניים

* 

## הערות שוליים

קטגוריה:חוף השנהב: כדורגל
חוף השנהב
כדורגל
Document Object Model

ממוזער|200px|שמאל|דוגמה למדרג עצמים ב־DOM של מסמך HTML.
**Document Object Model** (בראשי תיבות: **DOM**) היא תבנית סטנדרטית של אובייקט תכנותי המייצגת מסמכי HTML ו־XML בדרך המאפשרת ליישומים ותסריטים (script) לגשת ולעדכן באופן דינמי את התכולה, המבנה והסגנון של מסמכים אלה, תוך כדי ולאחר שנטענו בדפדפן. DOM בלתי תלויה בפלטפורמה או בשפת תכנות.

ממשק ה־DOM מייצג את המסמך תוך שימוש במתודולוגיה של תכנות מונחה-עצמים, כך שכל אלמנט במסמך מיוצג כעצם (אובייקט) בעל תכונות (properties) ושיטות/פעולות (methods).

לדוגמה, אחד העצמים המרכזיים הקיימים הוא עצם ה־document, המייצג את המסמך כולו, ואשר מסוגל להכיל בתוכו עצמים נוספים בהתאם לתכולת המסמך, כמו תיבת טקסט, כפתור או שדה למילוי בטופס. עצם כמו כפתור במסמך, יהיה בעל תכונות כמו גובה ורוחב, צבע, הטקסט המופיע על פניו וכו'. כמו כן, הכפתור מכיל גם שיטות, כמו למשל לחיצה על הכפתור, העברת הסמן מעל הכפתור וכו'. ממשק ה־DOM מאפשר לתוכנית לגשת ולשלוט בתכונות עצמים אלו, לקרוא לשיטותיהם, ועוד.

גרסאות שונות של DOM יושמו תחילה בדפדפנים, כדי לשלוט (באמצעות תוכנית Javascript, למשל) בתכונותיו של מסמך HTML שמוצג בדפדפן. מצב זה דחף את ארגון התקינה W3C לפרסם תקנים ל־DOM שנקראו W3CDOM.

## ראו גם
* שינוי ה-DOM בזמן ריצה באמצעות JavaScript Manipulation
* מה זה Document Object Model וכיצד לעבוד איתו עם JavaScript | באתר סאבי בלוג.

## קישורים חיצוניים

* 
* תקנים בנושא DOM באתר World Wide Web Consortium
* מה זה Document Object Model וכיצד לעבוד איתו עם JavaScript | באתר סאבי בלוג.

קטגוריה:תכנות
קטגוריה:פיתוח יישומי ווב
קטגוריה:HTML
יהודה האזרחי

**יהודה האזרחי** (**בריסקר**; 11 בפברואר 1920 – 2 באוגוסט 1974) היה סופר, מחזאי, עיתונאי, שדרן רדיו ועורך עברי.

## ביוגרפיה
נולד בירושלים בשנת 1920 לסַפָּר ואיש הציבור שמואל בריסקר, איש העלייה השנייה, שהיה מראשוני המתיישבים בשכונת רחביה (ראו בית שמואל אזרחי-בריסקר). האזרחי למד בגימנסיה העברית בשכונה, היה פעיל בתנועת הצופים והשלים את לימודיו באוניברסיטה העברית, בחוגים לספרות ולהיסטוריה. בצעירותו היה חקלאי בקיבוץ כפר גלעדי ואחר כך שירת כנוטר במשטרה הבריטית בעת מאורעות תרצ"ו-תרצ"ט. היה שדרן בקול ירושלים, ושידר בעברית מרדיו ה-BBC שבלונדון. במלחמת העולם השנייה התגייס לצבא הבריטי ושרת במסגרתו עד תום המלחמה.

יהודה האזרחי החל לפרסם סיפורים קצרים ורשימות בעיתוני הארץ משנת 1936. ספרו הראשון, "על מפתן החיים", נדפס בשנת 1940. הוא כתב מחזות שהוצגו על במות הארץ וגם באנגליה. 

בשנות ה-50 היה מעורכי תוכנית הרדיו "שלושה בסירה אחת".

לאחר מלחמת ששת הימים הפך למרצה מבוקש ומדריך. עמד בראש סניף ירושלים של המועצה לארץ ישראל יפה. פעילותו למען ירושלים ושימורה התרחבה וזכתה להדים בישראל ומחוצה לה. כמה וכמה אתרים בירושלים ניצלו מהריסה בשל פעילותו הציבורית לשימורם.

ב-1943 נשא לאשה את פפיטה האזרחי, שאותה פגש במהלך לימודיהם באוניברסיטה. פפיטה האזרחי הפכה למרצה וחוקרת ידועה בפילוסופיה, ושמה קץ לחייה ב-1963 לאחר שלא קודמה לדרגת פרופסור באוניברסיטה העברית. יהודה האזרחי נפטר בירושלים בשנת 1974.

בשנת 2019 מצא אחיינו של יהודה, ד״ר אילן אזרחי, כ-1000 מכתבים ששלחו פפיטה ויהודה אחד לשני לאורך 24 שנותם כבני זוג. בינואר 2022 הוציא אזרחי ספר בהשראת המכתבים המספר אודות הביוגרפיה הזוגית של השניים.

## יצירותיו
האזרחי פרסם למעלה משלושים אוספי סיפורים, רומנים ונובלות, רבים מהם עוסקים בירושלים ותולדותיה. כמו כן פרסם קובצי הומור וסטירה, מערכונים שונים, ביוגרפיות ורפורטז'ות.

בין ספריו ניתן למנות את:
***על מפתן החיים**, סיפורים, 1940
***כצל עובר**, רומן, 1946
***עננים בסער**, סיפורי מלחמת העולם, 1947
***ארץ המפכה השקטה**, קובץ מאמרים, הוצאת דביר, 1958
***עם שחר**, שתי נובלות, 1959
***תאומים**, שלושה מחזות, 1960
***הסירוב**, מחזה, 1962. הוצג בתיאטרון האהל בבימויו של ניסן נתיב. 
***פנים ומסכה**, רומן 1963
***קוצים בבוקר**מחזה, 1964
***ירושלים אשר בחרתי**, סקירה היסטורית, 1968
***עיר, אבן ושמים**, סיפור, 1968
***שופט עייף וגזר דינו**, סיפורים, מסדה (רמת גן) 1972

## תרגומיו
מרי ברג, "גיטו ורשה", מיומני מרי ברג, תרגם מאנגלית יהודה האזרחי, 1946.

## לקריאה נוספת
* אילן אזרחי, **כאב תהומי ועונג עילאי: פפיטה ויהודה האזרחי**, הוצאת כרמל, 2022.
* אלכס זהבי, **מסע אל יהודה האזרחי**, נדפס בירושלים ט', תשל"ה 1975.

## קישורים חיצוניים

* 
* 
* 
* 
* 
* 
* 
* 

## הערות שוליים

קטגוריה:סופרים ישראלים
קטגוריה:מחזאים ישראלים
קטגוריה:עיתונאים ישראלים
קטגוריה:שדרני רדיו ישראלים
קטגוריה:מתנדבי היישוב לצבא הבריטי
קטגוריה:יהודים הקבורים בהר המנוחות
קטגוריה:מחברי סיפורים קצרים
קטגוריה:בוגרי גימנסיה רחביה
קטגוריה:בוגרי האוניברסיטה העברית בירושלים
קטגוריה:אנשי היישוב ילידי הארץ
קטגוריה:ישראלים שנולדו ב-1920
קטגוריה:ישראלים שנפטרו ב-1974
עלי

קטגוריה:שמות משפחה ערביים
קטגוריה:שמות משפחה עבריים
קטגוריה:שמות פרטיים ערביים לגברים
קטגוריה:שמות פרטיים עבריים לגברים
אוהלו

250px|ממוזער|שמאל|האנדרטה באוהלו, 1951
250px|ממוזער|שמאל|אולם הכנסים והספרייה בעת הקמתם בשנת 1945
**אוהלו** הוא מתחם בדרום הכנרת, ליד המושבה כנרת. הוקם במקור כמרכז חינוכי אזורי בשם "אוהלו של ברל".

## היסטוריה
המוסד הוקם בשנת 1945 כמרכז חינוכי של ההסתדרות לזכרו של ברל כצנלסון, אשר במקום זה קבע את **[[אוהל]]ו** בזמן שעבד בחצר כנרת. המבנים הראשונים במקום הושלמו במהלך השנים 1946 עד 1947, עת נפתח במתחם תיכון בית ירח. בנוסף נבנה במקום אולם כנסים אזורי. בעת הקמת המתחם נערכה חפירה ארכאולוגית בה נתגלה "מבנה המעגלים", מבנה גדול מתקופת הברונזה בארץ ישראל, שלא ידוע למה שימש. 

במקום פועל כפר נופש השייך לקיבוץ כנרת, וסניף של מכללת רידמן לרפואה משלימה. 

### מכללת אוהלו

בשנת 1965 נפתחה במתחם מכללה להכשרת עובדי הוראה - מכללת אוהלו. בעקבות החלטת ממשלה לחזק את ההתיישבות ברמת הגולן, הסמינר עבר בסוף שנת 1997 לקצרין. כדי להסיר את התנגדות של המרצים והסטודנטים להעברת המכללה, הסכימה הממשלה לשלם עבור טיסות של מרצים ממרכז הארץ לקצרין ולסבסד כמעט באופן מלא את התשלום למעונות עבור הסטודנטים. 

## קישורים חיצוניים

* 

## הערות שוליים

קטגוריה:הכנרת
קטגוריה:עמק  הירדן
קטגוריה:הנצחת ברל כצנלסון